OpenLLM-France/wikimedia huggingface dataset:
# Lliga espanyola d'hoquei sobre patins masculina 1974-1975

La sisena edició de la Lliga espanyola d'hoquei patins masculina, denominada en el seu moment Divisió d'Honor, s'inicià el 6 d'octubre de 1974 i finalitzà el 27 d'abril de 1975. Es va proclamar campió de lliga el CP Voltregà i van descendir el CE Vendrell i el CE Sabadell. L'HC Sentmenat i el CH Caldes van mantenir la categoria en una promoció posterior.

## Participants

| FC BARCELONA REUS DEPORTIU HC SENTMENAT CP CIBELES SFERIC TERRASSA CE ARENYS DE MUNT CH CALDES | CP VOLTREGÀ CP VILANOVA CP VIC CE VENDRELL AA NOIA CERDANYOLA CH CD SABADELL |

## Llegenda

| Pts = Punts totals PJ = Partits jugats PG = Partits guanyats PE = Partits empatats PP = Partits perduts GF = Gols a favor | GC = Gols en contra DG = Diferència de gols (GF-GC) Ressaltat en verd = Equip campió de lliga. Ressaltat en blau = Equip que promociona per la permanència. Ressaltat en vermell = Equip descendent de categoria. |

## Fase Regular
### Classificació

| Pos | Equip | Pts | PJ | PG | PE | PP | GF | GC | DG |
| 1 | CP Voltregà | 47 | 26 | 23 | 1 | 2 | 212 | 106 | +106 |
| 2 | FC Barcelona | 44 | 26 | 21 | 2 | 3 | 174 | 93 | +81 |
| 3 | Cerdanyola CH | 33 | 26 | 15 | 3 | 8 | 118 | 92 | +26 |
| 4 | Reus Deportiu | 31 | 26 | 13 | 5 | 8 | 140 | 96 | +44 |
| 5 | CP Vilanova | 28 | 26 | 13 | 2 | 11 | 105 | 126 | -21 |
| 6 | CP Vic | 27 | 26 | 11 | 5 | 10 | 101 | 123 | -22 |
| 7 | CE Arenys de Munt | 24 | 26 | 9 | 6 | 11 | 108 | 99 | +9 |
| 8 | AA Noia | 24 | 26 | 11 | 2 | 13 | 105 | 103 | +2 |
| 9 | CP Cibeles | 24 | 26 | 11 | 2 | 13 | 123 | 139 | -16 |
| 10 | SFERIC Terrassa | 22 | 26 | 9 | 4 | 13 | 91 | 124 | -33 |
| 11 | HC Sentmenat | 20 | 26 | 9 | 2 | 15 | 135 | 146 | -11 |
| 12 | CH Caldes | 15 | 26 | 6 | 3 | 17 | 88 | 135 | -47 |
| 13 | CE Vendrell | 14 | 26 | 4 | 6 | 16 | 96 | 144 | -48 |
| 14 | CD Sabadell | 11 | 26 | 5 | 1 | 20 | 83 | 153 | -70 |

## Promoció
### Eliminatòria 1

| CN Reus Ploms | 4-9 | HC Sentmenat |
| HC Sentmenat | 9-3 | CN Reus Ploms |

### Eliminatòria 2

| At. Montemar | 8-5 | CH Caldes |
| CH Caldes | 7-0 | At. Montemar |

## Enllaços externs

* (castellà) Web oficial de la Reial Federació Espanyola de Patinatge
# Efraín Ríos Montt

Efraín Ríos Montt (Huehuetenango, 16 de juny de 1926 - Ciutat de Guatemala, 1 d'abril de 2018) va ser un militar i polític guatemalenc, President de Guatemala de facto entre 1982 i 1983. El 10 de maig de 2013 fou condemnat a 80 anys de presó pels delictes de genocidi i crims contra la humanitat, atesa la seva responsabilitat en la mort de centenars d'indígenes ixil durant la Guerra civil a Guatemala. Aquesta sentència va ser anul·lada només 10 dies després per un defecte en el judici.

## Referències

* ↑ «L'exdictador Efraín Ríos Montt, condemnat a 50 anys de presó per genocidi i 30 anys més per delictes contra la humanitat». 324.cat. [Consulta: 11 maig 2013].
* ↑ «El Constitucional de Guatemala anul·la la sentència contra Ríos Montt per genocidi». Diari Ara. [Consulta: 11 agost 2014].
# KPK Korčula

El Korčulanski plivački klub, conegut també com a KPK, és un club de waterpolo de la ciutat de Korčula, a Croàcia.
El 1979, amb la victòria a la final de la Recopa d'Europa, van convertir la ciutat de Korčula en la ciutat europea més petita en obtenir un títol europeu en esports d'equip.

## Palmarès

* Recopa d'Europa
** Campions (1): 1978-79
* Supercopa d'Europa
** Finalistes (1): 1979
* Copa iugoslava
** Campions (1): 1978

## Referències

* ↑ «Greatest Celebration in Korčula Sports History». total-croatia-news. Arxivat de l'original el 6 de juliol 2022. [Consulta: 16 gener 2021].
# Diagrama de Schlegel

Un diagrama de Schlegel és un graf planar que representa l'esquelet polièdric d'una figura geomètrica de tres o més dimensions. Concretament, per a una figura geomètrica de n dimensions, s'obté una visualització en n-1 dimensions que dona informació sobre la distribució i connexions dels seus vèrtexs, arestes i cares.
Un graf pla s'anomena connex en k vèrtexs si no existeix un subgrup amb k-1 vèrtexs els quals en ser eliminats del graf fan que aquest deixi de ser connex. Un diagrama de Schlegel connex en 3 vèrtexs s'anomena graf polièdric. Segons el teorema de Steinitz, tot graf polièdric pot ser transformat a un poliedre convex.
Els diagrames de Schlegel van ser inventants pel matemàtic Victor Schlegel l'any 1883. Són utilitzats freqüentment per visualitzar polítops de quatre dimensions.

## Vegeu també

* Teoria de grafs
* Graf pla
* Políedre arquimedià
* Políedre convex
* Polítop convex
* Políedre regular

## Referències

* 1 2 Schlegel, V. "Theorie der Homogen Zusammengesetzten Raumgebilde." Nova Acta 44, 1883.
* ↑ Skiena, S. Implementing Discrete Mathematics: Combinatronics and Graph Theory with Mathematica. Reading, MA: Addison-Wesley, 1990, p. 177.
* ↑ Grünbaum, B. Convex Polytopes. 2nd ed.. Nova York: Springer-Verlag, 2003, p. 235.
* ↑ Duijvestijn, A. J. W. and Federico, P. J. "The Number of Polyhedral (3-Connected Planar) Graphs." Math. Comput. 37, 523-532, 1981.
# Antoni Sabaté i Ibarz

Antoni Sabaté i Ibarz (Flix, 12 de novembre de 1954 - Tortosa, 4 de febrer de 2018) fou un polític català, germà de Xavier Sabaté i Ibarz, diputat al Parlament de Catalunya en la V Legislatura.
Estudià forja i serralleria a la Universitat Laboral de Còrdova. Va treballar en la indústria química i era afiliat a la UGT. Militant del PSC-PSOE des de 1983, va ser alcalde de Flix de 1987 a 2003, membre del Consell Comarcal de la Ribera d'Ebre de 1988 a 1999, diputat provincial a la Diputació de Tarragona de 1983 a 1991 i, de 1983 a 1987, en presidí la Comissió de Medi Ambient. Fou elegit diputat a les eleccions al Parlament de Catalunya de 1999. El 2007 fou nomenat responsable d'Acció Territorial a les Terres de l'Ebre del Departament de Política Territorial i Obres Públiques. Morí el 4 de febrer de 2018 a causa d'un càncer.

## Referències

* ↑ Diputats del Parlament de Catalunya en la VI Legislatura p. 253
* ↑ «Xavier Sabaté ocupa la quota ebrenca que Marta Cid havia deixat vacant a la Generalitat - marfanta.com». [Consulta: 12 octubre 2012].
* ↑ «Noticiari». [Consulta: 12 octubre 2012].
* ↑ «Mor l'exalcalde de Flix Antoni Sabaté als 63 anys». CCMA, 04-02-2018. [Consulta: 4 febrer 2018].
# Arècides

Arecidae és un nom botànic amb el rang de subclasse. L'únic requeriment és que inclogui la família Arecaceae.

## Arecidae en el sistema Takhtadjan

El sistema Takhtadjan usa aquest nom per una subclasse dins la classe Liliopsida (=monocotiledònies).
* subclasse Arecidae
* : superordre Arecanae
* :: ordre Arecales
* ::: família Arecaceae (o Palmae)
* :: ordre Cyclanthales
* ::: família Cyclanthaceae
* :: ordre Arales
* ::: família Araceae
* ::: família Lemnaceae
* :: ordre Pandanales
* ::: família Pandanaceae
* :: ordre Typhales
* ::: família Sparganiaceae
* ::: família Typhaceae

## Arecidae en el sistema Cronquist

El sistema Cronquist (1981) usa aquest nom per a una subclasse dins la classe Liliopsida (=monocotiledònies), amb la circumscripció:
* subclasse Arecidae
* : ordre Arecales
* :: família Arecaceae (o Palmae)
* : ordre Cyclanthales
* :: família Cyclanthaceae
* : ordre Pandanales
* :: família Pandanaceae
* : ordre Arales
* :: família Acoraceae
* :: família Araceae
* :: família Lemnaceae

## Sistema APG II

El sistema APG II no fa servir noms botànics formals per sobre del rang d'ordre; assigna les plantes incloses en aquesta subclasse per Cronquist en diversos tàxons al clade monocots.

## Referències

* ↑ A. Takhtadjan. Flowering plants: origin and dispersal, 1969, transl. from Russian by C. Jeffrey.
# Dreamspace

Dreamspace és el tercer àlbum d'estudi de la banda de power metal finlandesa Stratovarius. L'àlbum va ser editat el 9 de febrer de 1994 a través de la discogràfica T&T, una discogràfica filial de l'alemanya Noise Records. Es tracta del primer àlbum en el que participa el baixista Jari Kainulainen i l'últim àlbum de Timo Tolkki com a vocalista, ja que a partir del següent àlbum, Fourth Dimension, s'ocuparia exclusivament de les guitarres. Durant la gravació de l'àlbum, el baterista Tuomo Lassila va patir lesions de consideració a les mans que el van impedir tocar durant un temps i les pistes de bateria restants les va assumir el baterista Sami Kuoppamaki, un bateria de sessió especialitzat en jazz. L'àlbum mostra una visió pessimista i crítica amb la societat del moment.
La cançó "Wings of Tomorrow" va ser editada com a single de l'àlbum.

## Llista de cançons

Totes les cançons foren compostes per Timo Tolkki.

## Crèdits

* Timo Tolkki – veu, guitarres, enginyer de so, mescla, producció.
* Antti Ikonen – teclats
* Jari Kainulainen – baix elèctric
* Tuomo Lassila – bateria (pistes 1, 2, 5, 8–12, 14), percussió, flauta travessera
* Sami Kuoppamäki – bateria (tracks 3, 4, 6, 7, 13)
* Sole – oboè a "Tears of Ice"
* Mikko Karmila – mescla
* Markus Itkonen – disseny artístic de la portada

## Referències

* 1 2 3 «Stratovarius - Dreamspace - Encyclopaedia Metallum: The Metal Archives». [Consulta: 30 octubre 2020].
* ↑ «Stratovarius - Fourth Dimension - Encyclopaedia Metallum: The Metal Archives». [Consulta: 30 octubre 2020].
* ↑ «Stratovarius - Biography - Metal Storm». [Consulta: 30 octubre 2020].
* ↑ «Official Stratovarius Website». [Consulta: 30 octubre 2020].
# Start-Up

Start-Up (Hangul: 스타트업; RR: Seutateueop) és una sèrie de televisió sud-coreana del 2020 protagonitzada per Bae Suzy, Nam Joo-hyuk, Kim Seon-ho i Kang Han-na. La sèrie gira al voltant d’una dona que té els somnis de convertir-se en empresària com Steve Jobs, un home que en secret és el seu primer amor i un altre home que pretén ser el seu primer amor. Es va emetre a tvN del 17 d’octubre al 6 de desembre de 2020, tots els dissabtes i diumenges a les 21:00 (KST). Està disponible per emetre’s a Netflix.

## Referències

* ↑ Gyu-lee, Lee. «Kang Han-na joins star-studded tvN series 'Startup'» (en anglès), 05-08-2020. Arxivat de l'original el 7 agost 2020.
* ↑ «Start Up Drama-2020».
* ↑ Kang, Minji. «NEW KOREAN DRAMA SERIES START-UP, STARRING BAE SUZY AND NAM JOO-HYUK, COMES TO NETFLIX IN OCTOBER», 30-08-2020.
# Lliga kuwaitiana de futbol

La Lliga kuwaitiana de futbol és la màxima competició de futbol a Kuwait organitzada per la Kuwait Football Association. La primera edició es va celebrar el 1961-1962.

## Clubs participants la temporada 2017-18

Font:
* Al Arabi
* Al Jahra
* Al Kuwait
* Al Nasar
* Al Qadsia
* Al Salmiyah
* Al Tadhamon
* Kazma

## Llista de campions

Font:
* 1961-62: Al-Arabi (1)
* 1962-63: Al-Arabi (2)
* 1963-64: Al-Arabi (3)
* 1964-65: Al-Kuwait (1)
* 1965-66: Al-Arabi (4)
* 1966-67: Al-Arabi (5)
* 1967-68: Al-Kuwait (2)
* 1968-69: Al-Qadisiya (1)
* 1969-70: Al-Arabi (6)
* 1970-71: Al-Qadisiya (2)
* 1971-72: Al-Kuwait (3)
* 1972-73: Al-Qadisiya (3)
* 1973-74: Al-Kuwait (4)
* 1974-75: Al-Qadisiya (4)
* 1975-76: Al-Qadisiya (5)
* 1976-77: Al-Kuwait (5)
* 1977-78: Al-Qadisiya (6)
* 1978-79: Al-Kuwait (6)
* 1979-80: Al-Arabi (7)
* 1980-81: Al-Salmiya Club (1)
* 1981-82: Al-Arabi (8)
* 1982-83: Al-Arabi (9)
* 1983-84: Al-Arabi (10)
* 1984-85: Al-Arabi (11)
* 1985-86: Al-Kazma (1)
* 1986-87: Al-Kazma (2)
* 1987-88: Al-Arabi (12)
* 1988-89: Al-Arabi (13)
* 1989-90: Al-Jahra (1)
* 1990-91: No es disputà
* 1991-92: Al-Qadisiya (7)
* 1992-93: Al-Arabi (14)
* 1993-94: Al-Kazma (3)
* 1994-95: Al-Salmiya Club (2)
* 1995-96: Al-Kazma (4)
* 1996-97: Al-Arabi (15)
* 1997-98: Al-Salmiya Club (3)
* 1998-99: Al-Qadisiya (8)
* 1999-00: Al-Salmiya Club (4)
* 2000-01: Al-Kuwait (7)
* 2001-02: Al-Arabi (16)
* 2002-03: Al-Qadisiya (9)
* 2003-04: Al-Qadisiya (10)
* 2004-05: Al-Qadisiya (11)
* 2005-06: Al-Kuwait (8)
* 2006-07: Al-Kuwait (9)
* 2007-08: Al-Kuwait (10)
* 2008-09: Al-Qadisiya (12)
* 2009-10: Al-Qadisiya (13)
* 2010-11: Al-Qadisiya (14)
* 2011-12: Al-Qadisiya (15)
* 2012-13: Al-Kuwait (11)
* 2013-14: Al-Qadisiya (16)
* 2014-15: Al-Kuwait (12)
* 2015-16: Al-Qadisiya (17)
* 2016-17: Al-Kuwait (13)
* 2017-18: Al-Kuwait (14)
* 2018-19: Al-Kuwait (15)
* 2019-20: Al-Kuwait (16)
* 2020-21: Al-Arabi (17)
* 2021-22: Al-Kuwait (17)
* 2022-23: Al-Kuwait (18)

## Referències

* ↑ «Kuwait Premier League 2017/2018». Soccerway. Perform. [Consulta: 7 setembre 2017].
* ↑ «Kuwait - List of Champions». rsssf.com. [Consulta: 16 desembre 2017].
* ↑ La competició no es disputà per la invasió iraquiana durant la Guerra del Golf

## Enllaços externs

* Kuwaiti Premier League (àrab)
* goalzz.com - Kuwaiti Premier League
# Efraasia minor

Efraasia minor és una espècie de dinosaure sauropodomorf. Era un herbívor quadrúpede que va viure durant el Triàsic superior, fa uns 210 milions d'anys. Les seves restes fòssils es van trobar a Alemanya. El nom del gènere prové del seu descobridor, Eberhard Fraas.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Diagrama de Moody

El diagrama de Moody és la representació gràfica en escala doblement logarítmica del factor de fricció en funció del nombre de Reynolds i la rugositat relativa d'una canonada.
A l'equació de Darcy-Weisbach apareix el terme $\lambda$ que representa el factor de fricció de Darcy, conegut també com a coeficient de fricció. El càlcul d'aquest coeficient no és immediat i no existeix una única fórmula per calcular-ne totes les situacions possibles.
Es poden distingir dues situacions diferents, el cas en què el flux sigui laminar i el cas en què el flux sigui turbulent. En el cas de flux laminar s'usa una de les expressions de l'equació de Poiseuille, en el cas de flux turbulent es fa servir l'equació de Colebrook-White.
En el cas de flux laminar el factor de fricció depèn únicament del nombre de Reynolds. Per flux turbulent, el factor de fricció depèn tant del nombre de Reynolds com de la rugositat relativa de la canonada, per això en aquest cas es representa mitjançant una família de corbes, una per a cada valor del paràmetre $k/D$, on k és el valor de la rugositat absoluta, és a dir la longitud (habitualment en mm) de la rugositat directament mesurable dins la canonada.
En la següent imatge es pot observar l'aspecte del diagrama de Moody. A l'eix d'ordenades de l'esquerra hi ha representat el coeficient de fricció, al de la dreta la rugositat relativa i a l'eix horitzontal el nombre de Reynolds. S'hi poden observar el flux laminar, el de transició i el turbulent.

## Expressió matemàtica

Equació de Colebrook-White:
    ${\frac {1}{\sqrt {\lambda }}}=-2\log _{10}{\left({\frac {k/D}{3,7}}+{\frac {2,51}{Re{\sqrt {\lambda }}}}\right)}$
k / D = rugositat relativa
Re = Nombre de Reynolds
λ = factor de fricció
D = diàmetre intern de la canonada

## Vegeu també

* Canonada
* Flux d'aigua en canonada
* Càlcul de cabal d'aigua en canonada

## Referències

* Hidràulica dels canals oberts. Ven Te Chow. 1982. ISBN 968-13-1327-5
# Kamacita

La kamacita és un mineral de la classe dels aliatges. El nom de kamacita va ser encunyat el 1861 i deriva del grec kamask (biga).

## Característiques

La kamacita és un aliatge de ferro i níquel el qual al planeta Terra es troba només provinent de meteorits. La proporció ferro:níquel es troba entre 90:10 fins a 95:5. S'hi poden trobar petites impureses d'altres elements com el cobalt, el carboni, el fòsfor o el sofre. De vegades la kamacita es troba entremesclada amb el mineral taenita formant la plessita.
Segons la classificació de Nickel-Strunz, la kamacita pertany a «01.AE: Metalls i aliatges de metalls, família ferro-crom» juntament amb els següents minerals: vanadi, molibdè, crom, ferro, tungstè, taenita, tetrataenita, antitaenita, cromferur, fercromur, wairauïta, awaruïta, jedwabita i manganès.

## Formació i jaciments

Es tracta d'un component important dels meteorits de ferro (siderites), present en quantitats variables en la majoria dels meteorits, excepte alguns dels meteorits rocosos (aeròlits). Sol trobar-se associada a altres minerals com: taenita, grafit, cohenita, moissanita, schreibersita, troilita, daubreelita, oldhamita i d'altres minerals de meteorits.

## Referències

* ↑ «Kamacite Mineral Data» (en anglès). Webmineral. [Consulta: 7 març 2015].
* ↑ «Kamacite» (en anglès). Mindat. [Consulta: 7 març 2015].
* ↑ P. C. Rickwood «The largest crystals». American Mineralogist, 66, 1981, pàg. 885–907.
* ↑ «Kamacite» (en anglès). Handbook of mineralogy. [Consulta: 7 març 2015].
* Mason B., 1962: Meteorites. J. Wiley & Sons, New York
# Startup

* Aquest article tracta sobre població de l'Estat de Washington als EUA. Si cerqueu al concepte empresarial, vegeu «Empresa emergent».
Startup és una concentració de població designada pel cens dels Estats Units a l'estat de Washington. Segons el cens del 2000 tenia 817 habitants.

## Demografia

Segons el cens del 2000, Startup tenia 817 habitants, 332 habitatges, i 227 famílies. La densitat de població era de 80,7 habitants per km².
Dels 332 habitatges en un 24,4% hi vivien nens de menys de 18 anys, en un 49,1% hi vivien parelles casades, en un 10,2% dones solteres, i en un 31,6% no eren unitats familiars. En el 25,9% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,8% tenia menys de 18 anys, un 7,3% entre 18 i 24, un 29,1% entre 25 i 44, un 25,8% de 45 a 60 i un 14,9% 65 anys o més.
L'edat mediana era de 39 anys. Per cada 100 dones de 18 o més anys hi havia 114,6 homes.
La renda mediana per habitatge era de 40.227 $ i la renda mediana per família de 45.000 $. Els homes tenien una renda mediana de 42.250 $ mentre que les dones 21.367 $. La renda per capita de la població era de 18.049 $. Aproximadament el 9,9% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Startup». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Startup». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
Viccionari
# Lipofectamina

La lipofectamina o Lipofectamina 2000 és un reactiu de transfecció comú, produït i venut per Invitrogen, fet servir en biologia molecular i cel·lular. S'empra per augmentar l'eficiència de transfecció d'ARN (incloent mRNA i siRNA) o l'ADN plasmídic en cultius cel·lulars in vitro mitjançant lipofecció. La lipofectamina conté subunitats lipídiques que poden formar liposomes en un entorn aquós, que atrapen la càrrega de transfecció, per exemple, plàsmids d’ADN.
La lipofectamina consisteix en una barreja de compostos: DOSPA (2,3-dioleoiloxi-N- [2 (sperminecarboxamido) etil] -N, N-dimetil-1-propanimini trifluoroacetat) i DOPE (1,2-Dioleoil-sn-glicero -3-fosfoetanolamina), que interaccionen amb molècules d'àcid nucleic carregades negativament per aconseguir superar la repulsió electroestàtica de la membrana cel·lular. Les molècules de lípid catiònic de la lipofectamina es formulen amb un co-lípid neutre (lípid auxiliar). Els liposomes que contenen ADN (carregats positivament a la seva superfície) poden fusionar-se amb la membrana plasmàtica de les cèl·lules carregada negativament, a causa de la fusió mediadora del co-lípid neutre del liposoma amb la membrana cel·lular, per la qual cosa les molècules de càrrega d’àcid nucleic creuen cap al citoplasma per a la seva replicació o expressió. Per tal que una cèl·lula expressi un transgèn, l’àcid nucleic ha d’arribar al nucli de la cèl·lula per començar la transcripció. Nogensmenys, el material genètic transfectat no aconsegueix arribar mai al nucli, en comptes, és interromput en algun moment del procés de lliurament. Durant la divisió cel·lular, el material pot arribar al nucli quedant atrapat a l'embolcall nuclear que es torna a formar després de la mitosi. Però també en cèl·lules que no es divideixen, la investigació ha demostrat que la lipofectamina millora l'eficiència de la transfecció, cosa que suggereix que ajuda addicionalment el material genètic transfectat a penetrar a l'embolcall nuclear intacte. Aquest mètode de transfecció va ser inventat pel doctor Yongliang Chu.

## Referències

* 1 2 Yang, J-P; Huang, L «Time-dependent maturation of cationic liposome–DNA complex for serum resistance» (en anglès). Gene Therapy, 5, 3, 01-03-1998, pàg. 380–387. DOI: 10.1038/sj.gt.3300596. ISSN: 0969-7128.
* 1 2 3 4 5 6 Dalby, B «Advanced transfection with Lipofectamine 2000 reagent: primary neurons, siRNA, and high-throughput applications» (en anglès). Methods, 33, 2, 01-06-2004, pàg. 95–103. DOI: 10.1016/j.ymeth.2003.11.023.
* ↑ &NA; «US FDA active». Inpharma Weekly, &NA;, 898, 01-07-1993, pàg. 27. DOI: 10.2165/00128413-199308980-00076. ISSN: 1173-8324.
# El profesor Cojonciano

El professor Cojonciano és una sèrie de còmic protagonitzada pel personatge homònim i creada per Óscar Nebreda per a la revista El Jueves el 1977. Va ser publicada sense interrupció fins a 2010, la qual cosa la converteix en una de les més duradores de la revista.

## Argument

En els seus inicis, en plena Transició espanyola, un context en què els tabús sexuals van començar a caure, el seu protagonista portava un consultori sexual, des del qual instruïa als espanyols de llavors. Amb el temps Cojonciano va variar els seus temes i es va convertir en un sociòleg a peu de carrer. Cada setmana prenia nota de qualsevol notícia d'actualitat, a la qual més estrafolària, i la tractava en clau d'humor. L'objectiu era burlar-se de les modes i del concepte de progrés.
Malgrat aquests canvis, el professor Cojonciano sempre va tenir el mateix aspecte: un home calb, barbut i amb ulleres.

## Trajectòria editorial

A més de la seva publicació seriada, la historieta ha estat objecte de successives recopilacions. Així, quan l'Editorial Formentera portava les regnes d'El Jueves van veure la llum dos monogràfics com a part de la col·lecció El Jueves - Suplement mensual. Es tracta de Consultori Sexual del Professor Cojonciano (1979) i Professor Cojonciano (2es Parts) (1980).
Des de la creació d'Edicions El Jueves en 1982 i de la seva col·lecció Pendones del Humor s'han editat els següents àlbums:
* 3. Como ligar 1
* 1. ¡Ajo, mi nene!
* 17. Ice cream
* 23. Litronas
* 35. Mucho morro
* 47. ¡Qué heavy!
* 59. ¡Música, maestro!
* 71. Qué punto!
* 83. Metiendo bulla
* 95 ¡Ponme crema!
* 107 ¡Chicha!
* 118 ¡Chinchín!
* 129.¡Dame algo!
* 136 ¡Como me pones!
* 143. Fulltontis
* 147. Vamos a darnos un homenaje
I en la seva successora Nous Pendons de l'Humor
* 5 ¡Está que te cagas!
* 19 Es lo único que sabes hacer bien: fumar
* 31 Te lo juro por la cobertura de mi móvil
* 51 El código cojonci.

## Valoració

El crític Manuel Darias la va incloure en la seva llista d'obres mestres de la historieta espanyola en el seu vessant còmic.

## Referències

* ↑ «El professor Cojonciano» (en castellà). Humoristan. Fundacion Gin. [Consulta: 16 abril 2023].
* ↑ Belategui, O.I. (19/01/2005). El último bufón Arxivat 2009-07-07 a Wayback Machine., La Verdad.
* ↑ Rodríguez Humanes, José Manuel y Barrero, Manuel (2008). el jueves, Formentera, 1979, Tebeosfera.
* ↑ Pendones del Humor, El Coleccionauta.
* ↑ |Darias, Manuel (10/09/2010), Seis nuevos clásicos de nuestro tebeo, Diario de avisos.

## Bibliografia

* CUADRADO, Jesús. Atlas español de la cultura popular: De la historieta y su uso, 1873-2000.. Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.